Erhvervsmanden Jacob Risgaard fra Frederikshavn - som for andet år i træk udgør den ene af de fem løver i det populære tv-program - købte 25 procent af Hotel Viking Aqua Spa & Wellness i Sæby for 2,5 millioner kroner.
 Og umiddelbart efter programmet blev vist, væltede det ind med beskeder hos direktør Brian Fabricius. - Der er den vildeste oplevelse, jeg har prøvet, siger Brian Fabricius til Kanal Frederikshavn. I løbet af få timer havde hoteldirektør modtaget omkring 800 beskeder. Oplevelsen har givet ham og hotellet et regulært boost, for det er nærmest lutter positive tilbagemeldinger, som tikker ind. - Der er selvfølgelig nogen, som mener, vi solgte for billigt, men ellers roser folk vores præsentation i programmet og ønsker os tillykke med en flot rejse. Det rører mig allermest at mærke sæbynitternes stolthed over Hotel Viking. Det er faktisk det fedeste, siger Brian Fabricius til Kanal Frederikshavn. Hoteldirektøren ønsker ikke at oplyse, hvordan salget reelt er gået siden, den store opmærksomhed fra hele landet for alvor begyndte. På hotellets hjemmeside frister man i øjeblikket med gode åbningstilbud. Brian Fabricius vil ikke afsløre, hvordan salget går.

Opsummering:
Hotel Viking Aqua Spa & Wellness' vellykkede deltagelse i DR1-programmet Løvens Hule har med direktør Brian Fabricius' ord "forvandlet hotellet fra en lille skjult perle i Sæby til at være landskendt", og dagen derpå har fem medarbejdere stadig travlt med at besvare de mange henvendelser.